বশিষ্ঠ মন্দিৰত পানী যোগান আঁচনিৰ নামত ব্যাপক কেলেংকাৰী হোৱা বুলি কেইদিনমান পূৰ্বে প্ৰকাশ পোৱা বাতৰিটো সম্পূৰ্ণ ভূৱা বুলি দাবী কৰিছে বশিষ্ঠ মন্দিৰ পানী যোগান আঁচনি সমিতিয়ে।
উল্লেখযোগ্য যে যোৱা ১০ জুন তাৰিখে উক্ত সমিতিৰেই উপসভাপতি মৃণাল মেধিয়ে বশিষ্ঠ অঞ্চলৰ ৰাইজক গোটাই বশিষ্ঠ মন্দিৰৰ সমীপত ধৰ্ণা কাৰ্য্যসূচী ৰূপায়ণ কৰাৰ লগতে দুটা সংবাদ মাধ্যমত মৌখিকভৱে উক্ত সমিতিখনৰ বিৰুদ্ধে বিত্তীয় কেলেংকাৰী আনিছিল।
সেই অভিযোগ সম্পূৰ্ণ মিছা তথা ভিত্তিহীন বুলি আজি দিচপুৰ প্ৰেছ ক্লাৱত এখন সংবাদ মেলযোগে স্পষ্ট কৰি দিয়ে উক্ত কমিটিখনৰ সভাপতি বীৰেন চন্দ্ৰ হুজুৰীয়ে।
তেওঁ লগতে উপসভাপতি মৃণাল মেধিক কমিটিখনৰ বিৰুদ্ধে অনা বিত্তীয় কেলেংকাৰীৰ অভিযোগ তথ্য প্ৰমাণসহ লিখিতভাৱে দিবৰ বাবে দাবী জনায়।
উল্লেখ্য যে বৰ্তমান পানীৰ উৎস তললৈ নামি যোৱাৰ ফলত ৭/৮ বাৰ পানী উঠালেও গ্ৰাহকক পানী দুদিনৰ মূৰত ২০০ লিটাৰহে দিব পৰা যায় বুলিও তেওঁ কয়।
আনহাতে, পানীৰ উৎস বঢ়াবলৈ বিভাগীয় মন্ত্ৰীক বহুবাৰ অনুৰোধ জনোৱাৰ পিছতো তেওঁ এই কথাত কোনো গুৰুত্ব দিয়া নাই বুলি অভিযোগ কৰে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
